জলবায়ু পরিবর্তনের শিকার ৫০টি স্বল্পোন্নত দেশ বিশ্বের মোট গ্রিনহাউজ গ্যাসের মাত্র ১% নিঃসরণ করে। বিজ্ঞানীরা বলছেন বৈশ্বিক তাপমাত্রা ২-৪ ডিগ্রী সেলসিয়াস বেড়ে গেলে ঝুঁকিপূর্ণ দেশগুলোতে অপূরণীয় ক্ষতি হবে। ২০১৩ সালে প্রকাশিত আইপিসিসি’র ৫ম অ্যাসেসমেন্ট প্রতিবেদনে এ শতকের শেষে সমুদ্র পৃষ্ঠের গড় উচ্চতা ১-৩ ফুট বেড়ে যাওয়ার আশংকা ব্যক্ত করা হলেও সর্বশেষ ২০১৫ সালে যুক্তরাষ্ট্রের জাতীয় মহাকাশ এবং স্পেস গবেষণা কর্তৃপক্ষ (নাসা)’র প্রতিবেদনে সর্বোচ্চ ১০ ফুট পর্যন্ত উচ্চতা বাড়ার আশংকা করা হয়েছে এবং সমুদ্র পৃষ্ঠের উচ্চতা বেড়ে যাওয়ায় ২০৫০ সাল নাগাদ বাংলাদেশের মোট ভূমির প্রায় ১০% হারিয়ে যেতে পারে।